**מפגש שמיני: בת המצווה ובר המצווה שלי**

**קריאת כיוון**

לאחר השיר הפותח נקרא את הפרקים האחרונים של הספר ( 26 ואילך).

בעקבות פרקים אלו נשווה בין האופן שבו הציעו התלמידים במפגש הקודם לחתום את הסיפור, לבין האופן שבו בחרה הסופרת לחתום אותו, ונעמוד על הדומה או השונה שבין ההצעות.

**ריבוי קולות**

בעקבות השוואה זו נדון כעת בדברים לא באופן תיאורטי אלא באופן מעשי, ונשאל את התלמידים, כעת, לאחר המסע הארוך שעשינו:

* האם תחושת הבלבול שבה פתחנו התעצמה במהלך הדרך או שאתם מרגישים שהדברים דווקא הלכו והתבררו?
* האם השתנה משהו באופן שבו אתם מסתכלים על חגיגת בת המצווה או בר המצווה שלכם?
  + אם כן – מה השתנה?
  + אם לא – שתפו האם השינוי לא התרחש כיוון שנשארת איתנים בעמדתכם, או שמא בגלל שהשיחות והדיונים שערכנו לא היו משמעותיים עבורם, ולא לקחתם בהם חלק פעיל.
* האם יש מרכיבים בחגיגת בר המצווה או בת המצווה שלכם שהייתם רוצים לשנות לאור שינוי זה? כן
  + אם כן- מהם? ומדוע?
  + אם לא – מדוע?